EkBass/fiwiki-20250220-pages-articles huggingface dataset:
Joliot-Curie

Joliot-Curie on ollut seuraavien henkilöiden sukunimi: * Frédéric Joliot-Curie (1900–1958), ranskalainen kemisti, Nobelin kemianpalkinnon saaja * Irène Joliot-Curie (1897–1958), ranskalais-puolalainen kemisti ja fyysikko, Nobelin kemianpalkinnon saaja, Frédéric Joliot-Curien puoliso, Marie Curien tytär
Gibraltar Football League

Gibraltar Football League on Gibraltarin jalkapallosarja paikallisille joukkueille. Gibraltarin jalkapalloliitto perusti sen lokakuussa vuonna 1907. Ensimmäisenä vuonna mukana oli kahdeksan joukkuetta. Ensimmäisen mestaruuden voitti Prince of Wales FC. Kaudella 1909–1910 sarjassa oli kaksi divisioonaa. Ennen Gibraltar Football League -sarjaa Gibraltarissa pelattiin Merchants Cupia, vuosien 1895–1907 aikana. Kaikki sarjan joukkueet ovat amatöörijoukkueita. ==Joukkueet kaudella 2019-20== * FC Boca Gibraltar * Bruno's Magpies * College 1975 FC * Europa FC * Europa Point FC * Glacis United FC * Lincoln Red Imps FC * Lions Gibraltar FC * Lynx FC * Manchester 62 FC * Mons Calpe SC * St Joseph's FC == Voittajat 2000-luvulla == *2000–01 Lincoln FC *2001–02 Gibraltar United FC *2002–03 Newcastle FC (aiemmin Lincoln FC) *2003–04 Newcastle FC *2004–05 Newcastle FC *2005–06 Newcastle FC *2006–07 Newcastle FC *2007–08 Lincoln FC (aiemmin Newcastle FC) *2008–09 Lincoln FC *2009–10 Lincoln FC *2010–11 Lincoln FC *2011–12 Lincoln FC *2012–13 Lincoln FC *2013–14 Lincoln FC *2014–15 Lincoln FC *2015–16 Lincoln FC *2016–17 Europa FC *2017–18 Lincoln Red Imps FC *2018–19 Lincoln Red Imps FC == Lähteet == == Aiheesta muualla == * Gibraltar - List of Champions Luokka:Gibraltarin jalkapallosarjat Luokka:Jalkapallosarjat
Pikkusulkapensas

Pikkusulkapensas (Amorpha nana) on hernekasveihin kuuluva kausivihanta pensas, joka kasvaa enintään metrin korkeaksi. Sitä esiintyy Pohjois-Amerikassa, sisäosissa Kanadan Manitobasta Yhdysvaltojen New Mexicoon ja Oklahomaan ulottuvalla alueella. == Lähteet == * == Aiheesta muualla == * ITIS: Amorpha nana * United States Department of Agriculture (USDA): Amorpha nana Luokka:Hernekasvit
Pikikanukka

Pikikanukka eli mustamarjakanukka (Cornus sanguinea) on Euroopassa esiintyvä puuvartinen kanukkalaji, joka kasvaa enimmillään neljä metriä korkeaksi pensaaksi. Se on ulkonäöltään kuten idänkanukka (Cornus alba), mutta suurimmissa lehdissä on vain kolmesta viiteen paria suonia. Huiskilokukinto on viisi senttimetriä leveä ja koostuu pienistä nelilukuisista kukista, joissa on pihlajamainen tuoksu. Kukkien terälehdet ovat valkoisia, 4–7 millimetriä pitkiä. Hedelmä on punamusta tai sinimusta luumarja.Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. Pikikanukka kasvaa Pohjoismaissa Etelä-Ruotsin ja -Norjan korkeudelle asti alkuperäiskasvina kalkkiperäisissä lehtometsissä. Pikikanukkaa käytetään koristepensaana. Suomessa sitä tavataan harvoin viljelykarkulaisena. == Lähteet == == Aiheesta muualla == * Kasviatlas 2022: Pikikanukka (Cornus sanguinea) * Global Biodiversity Information Facility (GBIF): Cornus sanguinea * Integrated Taxonomic Information System (ITIS): Cornus sanguinea * United States Department of Agriculture (USDA): Cornus sanguinea Luokka:Kanukat
Kiiltotuhkapensas

Kiiltotuhkapensas (Cotoneaster lucidus) on Keski-Aasiassa esiintyvä tuhkapensaslaji. Se on puolesta puoleentoista metriä korkeaksi kasvava pysty ja tiheähaarainen pensas. Ulkonäöltään se muistuttaa harsusti ja lamoavasti kasvavaa kalliotuhkapensasta (Cotoneaster scandinavicus). Kiiltotuhkapensaan suipot lehdet ovat päältä kiiltäviä ja tummanvihreitä. Terttukukinnossa on viidestä kymmeneen kukkaa. Marja on musta. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Mustila arboretum: Kiiltotuhkapensas (Cotoneaster lucidus) *Puutarha.net: Kiiltotuhkapensas (Cotoneaster lucidus) *ITIS: Cotoneaster lucidus *United States Department of Agriculture (USDA): Cotoneaster lucidus Luokka:Tuhkapensaat
Amerikankelasköynnös

Amerikankelasköynnös (Celastrus scandens) on kelaskasveihin kuuluva kausivihanta liaani, joka kasvaa kahdesta kymmeneen metriä pitkäksi. Sitä esiintyy Pohjois-Amerikan itäosassa Yhdysvalloissa ja Kanadassa itärannikolta mantereen keskivaiheille ulottuvalla alueella. == Lähteet == * Pinkka – Lajintuntemuksen oppimisympäristö: Celastrus scandens == Aiheesta muualla == * Suomen Lajitietokeskus: Amerikankelasköynnös – Celastrus scandens * ITIS: Celastrus scandens * United States Department of Agriculture (USDA): Celastrus scandens Luokka:Kelasköynnökset
Medina-Sidonia

Medina-Sidonia on kunta Eteläisessä Espanjassa Andalusian alueella Cádizin maakunnassa. Sitä pidetään yhtenä Euroopan vanhimmista kaupungeista. Nykyisin se on noin 12 000 asukkaan kylä. Se sijaitsee yli 300 metrin korkeudessa sotilaallisesti strategisessa paikassa, ja se kuului aikoinaan Espanjan tärkeimpiin herttuakuntiin. Kaupungin juuret ovat roomalaisten ja foinikialaisten linnoituksissa. Visigoottien aikana se oli maakunnan pääkaupunki, ja se on ollut kirkollinen keskus 500-luvun lopulta asti. Arabit valloittivat alueen 712 ja kuningas Alonso X vuonna 1264. Herttuakunta perustettiin vuonna 1445, ja sitä hallinnut suku jatkuu edelleen. == Kuvia == MurallasMedina-BarrantesMaldonado.jpg|Medina-Sidonia vuonna 1541. CaballerizasDuque.JPG|Castillo de Medina-Sidonia Medina-Sidonia Marktplatz.jpg|Plaza de España, taustalla kunnantalo. IglesiaSantaMaria frontal.JPG|Iglesia de Santa María Coronada Medina Sidonia 060gm.jpg == Lähteet == == Aiheesta muualla == Luokka:Cádizin kunnat
Jouni Palokangas

thumb|250px|Jouni Palokangas Jouni Palokangas (s. 21. marraskuuta 1986) on suomalainen lentopalloilija, joka on pelannut Suomen A-maajoukkueessa sekä kaudella 2012–2013 Mestaruusliigassa Team Lakkapään väreissä. Palokangas pelasi uransa ensimmäisen A-maaottelun Katowicessa Puolassa pelatussa Maailmanliigan turnauksessa Brasiliaa vastaan 1. kesäkuuta 2012. Hän on edustanut urallaan pääsarjatasolla lisäksi Vammalan Lentopalloa, Raision Loimua ja Salon Piivolleyta. Lakkapäähän hän siirtyi kaudeksi 2011–2012. == Ura == Tampereella syntynyt Palokangas aloitti lentopallouransa Aitolahden Riennossa E-juniorina. B-poikaikäisenä hän siirtyi Vammalan Lentopalloon ja A-junioreissa takaisiin Tampereelle, Isku-Volleyn paitaan. Samassa joukkueessa pelasi hänen kanssaan myös A-maajoukkueessa esiintynyt libero Tommi Roininen. Miesten sarjoissa debyytin Palokangas teki Aitolahden Riennossa 2-sarjassa kaudella 2003–2004. Seuraavalla kaudella edessä oli siirto yhtä sarjaporrasta ylemmäs 1-sarjaan Tampereen Kisa-Tovereihin. Liigadebyytin Palokangas teki 1. lokakuuta 2005 liigan avauskierroksella Vammalan Lentopallon paidassa kotiottelussa Isku-Volleyta vastaan. Avauskaudella peliaika jäi erittäin vähiin ja pisteitäkin syntyi vain seitsemän koko kaudella. Palokangas jatkoi Vammalassa vielä toisen kauden ennen siirtymistään 1-sarjassa pelaavaan Naantalin VG-62:een kaudeksi 2007–2008. Liigaan Palokangas palasi kaudeksi 2008–2009 Raision Loimun riveissä. Yhden Raision kauden jälkeen Palokangas vaihto Salon Piivolleyn riveihin. Siellä hän teki toisella kaudellaan läpimurron liigassa kaudella 2009–2010: 13,5 pisteen ottelukeskiarvo oli edellisiin liigakausiin verrattuna huima. Palokangas sijoittui pistepörssissä kolmanneksitoista, ässäsyöttötilastossa hän oli yhdeksäs. Palokangas Lentisdatassa 2010. Web Achive 10.1.2010. Viitattu 31.3.2017.Palokangas Lentisdatassa 2011. Web Achive 14.1.2011. Viitattu 31.3.2017. Rovaniemelle Palokangas siirtyi kaudeksi 2011–2012 Team Lakkapään joukkueeseen voittaen siellä ensimmäisen SM-mitalinsa, pronssia. Runkosarjassa Palokangas teki 11,6 pistettä ottelua kohden ja pudotuspeleissä lähes 13. Kauden aikana Palokangas saavutti myös Suomen Cupissa hopeaa. Kauden päätteeksi Palokangas valittiin miesten maajoukkueryhmään. Hän teki maajoukkuedebyyttinsä maailmanliigassa ja pelasi Suomen riveissä EM-karsinnoissa, joista Suomi eteni vuoden 2013 EM- kisoihin. == Saavutukset == * SM-pronssia 2012 * Suomen cupin hopea 2011 * Ensimmäinen A-maaottelu 1. kesäkuuta 2012 * Mestaruusliigassa 178 ottelua (ennen kautta 2012-2013) * 15 maaottelua (tilanne 7.9.) == Joukkueet == * 2004–2005 Tampereen Kisa-Toverit (I) * 2005–2007 Vammalan Lentopallo * 2007–2008 VG-62, Naantali (I) * 2008–2009 Raision Loimu * 2009–2011 Salon Piivolley * 2011–2012 Team Lakkapää ==Lähteet== Luokka:Suomalaiset lentopalloilijat Luokka:Vuonna 1986 syntyneet Luokka:Elävät henkilöt
Gibraltarin taistelu

Gibraltarin taistelu käytiin Gibraltarin edustalla 25. huhtikuuta 1607. Se oli osa kahdeksankymmenvuotista sotaa. Alankomaiden laivasto yllätti ja tuhosi täysin Gibraltarinlahdelle ankkuroituneen espanjalaislaivaston. Neljätuhatta espanjalaista ja sata alankomaalaista menetti henkensä taistelussa. Alankomaiden joukkoja johti amiraali Jacob van Heemskerck joka kaatui itse taistelussa.Jacob van Heemskerck Encyclopedia Britannica Hyökkäys oli rohkea, sillä espanjalaiset kaljuunat olivat paljon suurempia kuin hollantilaisten alukset. Hollantilaiset eivät olleet koskaan aikaisemmin sotineet näin kaukana kotivesiltä. Voitto oli heille henkisesti tärkeä, ja lisäsi uskoa siihen että Alankomailla oli mahdollisuuksia itsenäistyä suuren Espanjan vallasta. == Lähteet == Luokka:1607 Luokka:Espanjan taistelut Luokka:Gibraltarin historia Luokka:Meritaistelut
Suklaakakku

Suklaakakku on sulatetulla suklaalla tai kaakaojauheella maustettu kakku. Suklaakakulla on Yhdysvalloissa kansallinen juhlapäivä, joka on 27. tammikuuta. Joskus suklaa paloitellaan ja sitten sulatetaan. Joskus se taas leikataan rouheeksi. Mutakakku on eräänlainen suklaakakku. Kakkujen suklaakuorrutteita on monenlaisia. Jotkut suklaakuorrutteet sisältävät kermaa, jolloin sopiva kerman määrä riippuu siitä, onko käytettävä suklaa tumma-, valko- vai maitosuklaata. ==Katso myös== * Sacherkakku * Bûche de Noël ==Lähteet== == Aiheesta muualla == Luokka:Suklaa Luokka:Kakut
Antikulttiliike

Antikulttiliike on uususkontojen sosiaalisia ongelmia vastaan toimivia ryhmiä. Yleensä sekulaaria kulttien vastaista toimintaa sanotaan antikulttiliikkeeksi, uskonnollista vastakulttiliikkeeksi. Antikulttiliike syntyi vastauksena 1960-luvun lopun ja 1970-luvun alun uusien uskonnollisten liikkeiden aaltoon. Monien uususkontojen vastaisten järjestöjen toiminta keskittyy neuvontaan, tietoisuuden lisäämiseen ja poliittiseen kampanjointiin.Chryssides, George D.: Antikultti-liike ja kulttien vastainen liike. Teoksessa == Historia ja toiminta == 1900-luvun alussa kulttien vastainen toiminta oli lähinnä kristillisten kirkkojen harjoittamaa ”harhaoppisina” pidettyjen, monesti lahkoiksi kutsuttujen yhteisöjen kuten Jehovan todistajien ja mormonien arvostelua. Uusia uskontoja nousi 1960-luvuilla. Ne saattoivat olla voimakkaan johtajan hallitsemia pieniä eristyneitä yhteisöjä. Ulkopuoliset huolestuivat muun muassakulttien jäsenten määräilystä ja ”aivopesusta”, mahdollisista huonoista elinoloista kulttien sisällä sekä kulttien johtajien harjoittamasta kulttiin kuuluvien hyväksikäytöstä. 1970-luvun lopulla kulttivastaisuus sai pontta Jonestownin joukkoitsemurhasta. Vuonna 1972 yhdysvaltalainen Ted Patrick aloitti jyrkän kulteista pois käännyttämisen, jota kutsui poisohjelmoinniksi. Siinä kulttiin joutunut sieppattiin lainvastaisesti ja pidettiin vankina soveltaen siepatun uskon vastaisia taktiikoita. Poisohjelmointi oli muodissa 1980-luvulla, mutta se on nyt harvinaista. Uudelleenohjelmointi on antikulttiliikkeissä pyritty korvaamaan vapaaehtoisuuteen pohjautuvalla ”poistumisneuvonnalla”. Monet antikulttiliikkeen väitteistä kulttien toimintaa selittävinä tekijöinä on useissa tieteellisissä tutkimuksissa kiistetty, muun muassa kulttien harjoittama aivopesu. Patrickin antikulttijärjestöä FREECOG kutsuttiin lopulta nimellä CAN (Cult Awareness Network). Skientologiakirkko haastoi CAN:n oikeuteen ja CAN kaatui oikeusjutun kuluihin ja korvauksiin. CAN joutui Skientologiakirkon haltuun. Muun muassa Ranskassa on voimakas kulttien vastainen liike. Suuret kirkot ovat olleet varovaisia kulttien vastaisten liikkeiden tukemisessa, koska ne ovat pelänneet mahdollisten uskontoja koskevien hallinnollisten toimien kaventavan myös kirkkojen omaa liikkumatilaa. Suomen antikulttijärjestö on Uskontojen uhrien tuki UUT, joka perustettiin 1987 ja rekisteröitiin 1993. == Lähteet == *
Gibraltarin kansallispäivä

Gibraltarin kansallispäivää (Gibraltar National Day) juhlitaan vuosittain Gibraltarilla 10. syyskuuta. Kansallispäivä järjestettiin ensimmäisen kerran 1992 ja sillä juhlistetaan vuoden 1967 suvereniteettikansanäänestystä. Ensimmäisen kansallispäivän järjesti Self Determination for Gibraltar Group, joka pyrki ajamaan Gibraltarin itsemääräämisoikeutta. Se järjesti sen 10. syyskuuta 1992, jolloin ensimmäisestä kansanäänestyksestä suvereniteetista tuli kuluneeksi 25 vuotta. Tapahtuma oli alkujaan myös poliittinen, mutta vuonna 2008 Gibraltarin hallitus ilmoitti, että se ei tue enää kansallispäivän aikana kilpailevia poliittisia kokouksia. Pääministeri Peter Caruana sanoi, että poliitikoilla on 364 päivää aikaa tehdä politiikkaa, mutta kansallispäivänä kaikki voisi juhlia gibraltarilaisen kulttuurin muita osa- alueita. Kansallispäivän tapahtumat alkavat aamupäivällä John Mackintoshin aukiolta. Siellä on musiikkia, ja kaupungintalon parvekkeelta pormestari ilmoittaa kunniamitalin saajat ja lukee kansallispäivän julistuksen. Julistuksen lukemisen jälkeen parlamenttitalon katolta lähetetään tuhansia ilmapalloja. Päivään kuuluu myös monia muita musiikki- ja viihdetapahtumia sekä kiitosmessu Shrine of Our Lady of Europessa. Illan päättävät ilotulitukset. Ihmiset ovat usein päivän kunniaksi pukeutuneet Gibraltarin tunnusväreihin, eli punaiseen ja valkoiseen. == Lähteet == == Aiheesta muualla == *Gibraltarin kansallispäivän julistus (pdf) Kansallispäivä Luokka:Kansallispäivät Luokka:Syyskuun juhlapäivät
Haus der Kunst

Haus der Kunst (suom. Taiteen talo) on Münchenissä Saksassa oleva taidemuseo. == Historia == Adolf Hitler rakennutti taidemuseon, jossa esiteltäisiin ainoastaan kansallissosialistien hyväksymää taidetta. Museon suunnitteli Hitlerin suosikkiarkkitehti Paul Ludwig Troost. Museon, joka oli tuolloin nimeltään Haus der Deutschen Kunst, avajaiset olivat vuonna 1937. Museossa pidettiin arjalaisen kuvataiteen näyttelyitä vuoteen 1944 saakka. Toisen maailmansodan jälkeen museorakennus toimi yhdysvaltalaisten miehitysjoukkojen upseerikerhona. == Lähteet == Luokka:Saksan taidemuseot Luokka:Münchenin museot Luokka:Natsiarkkitehtuuri
Panttilainaaja (vuoden 1916 elokuva)

Panttilainaaja tai Panttilainaamo (The Pawnshop) on Charles Chaplinin ohjaama ja käsikirjoittama yhdysvaltalainen vuoden 1916 lyhyt mykkäelokuva. Chaplin esittää elokuvassa panttilainaamon apulaista, joka on jatkuvassa sotatilassa toisen apulaisen (John Rand) kanssa. Chaplin saa potkut vanhalta lihavalta panttilainaajalta (Henry Bergman), mutta saa paikan takaisin, kun vetoaa mimiikalla perheensä anhdinkoon. Chaplin pystyy näin jatkamaan panttilainaajan tyttären (Edna Purviance) kosiskelua, joka tuottaa tuloksen, kun Chaplin saa kekseliäästi kiinni murtovarkaan (Eric Campbell). Panttilainaaja tunnetaan erityisesti runsaasta pilojen käytöstä, ja siitä, että Chaplin käyttää monia erilaisia esineitä koomisesti toisessa käyttötarkoituksessa. Lisäksi elokuvassa esiintyi ensimmäisen kerran Henry Bergman, josta sittemmin tuli Chaplinin uskollinen apulainen.Robinson, s.211–213. == Lähteet == * === Viitteet === == Aiheesta muualla == * * * *Katsele/lataa elokuva Internet Archivessa Luokka:Vuoden 1916 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Berndt Otto Schauman

Berndt Otto (B. O.) Schauman (17. toukokuuta 1821 Helsinki – 28. maaliskuuta 1895 Helsinki) oli suomalainen taiteenharrastaja ja tietokirjailija, joka toimi Suomen taideyhdistyksen ensimmäisenä intendenttinä 1869–1887 ja harrasti taide-elämän kehittämistä.Biografia-sampo: Berndt Otto Schauman Viitattu 15.1.2021. B. O. Schaumanin vanhemmat olivat senaatin kamarineuvos Carl Schauman ja Johanna Lovisa Hoeckert. Hän oli teologi ja piispa Frans Ludvig Schaumanin sekä toimittaja August Schaumanin veli. Schauman kirjoitti ylioppilaaksi vuonna 1837 ja opiskeli Helsingissä sekä 1842–1843 Uppsalassa, mutta ei suorittanut mitään tutkintoa. Hän toimi Helsingin yliopiston kirjaston amanuenssina 1849–1867. 1850-luvulla hän toimitti M. A. Castrénin kaksiosaiset matkamuistelmat ja julkaisi G. A. Wallinin matkoista kertovan kirjan sekä myöhemmin muitakin tietokirjoja. Schauman liittyi Suomen taideyhdistykseen sen perustamisen yhteydessä 1846 ja tutustui 1857–1858 pitkällä ulkomaanmatkalla eurooppalaiseen taiteeseen. Vuosina 1862–1865 hän julkaisi ensimmäisen suomalaisen taidealbumin Fotografier af Finska Målares taflor jemte en kort text I–III. Vuonna 1868 Schauman valittiin Suomen Taideyhdistyksen johtokuntaan, jossa hän työskenteli yhdessä Carl Albert Edelfeltin, Fredrik Cygnaeuksen, Zacharias Topeliuksen ja Carl Gustaf Estlanderin kanssa. Hän toimi 1869–1887 taideyhdistyksen kokoelmien sekä 1885–1895 Cygnaeuksen gallerian intendenttinä. Schauman järjesti taideyhdistyksen kokoelmat ja kokosi niistä näyttelyitä sekä kirjoitti runsaasti suomalaisesta taiteesta ja suomalaisista taiteilijoista. Hän erosi toimestaan Ateneumin taidemuseon valmistuttua. Schauman oli sukunsa edustaja aatelissäädyssä valtiopäivillä 1863–1864, 1867, 1872, 1877–1878, 1882, 1885, 1888, 1891 ja 1894. Hän toimi Ritarihuoneen genealogina 1889–1891. ==Lähteet== Luokka:Suomalaiset taide-elämän vaikuttajat‎ Luokka:Suomalaiset kirjastonhoitajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1821 syntyneet Luokka:Vuonna 1895 kuolleet
Frans Ludvig Schauman

Frans Ludvig Schauman (24. syyskuuta 1810 Maaria – 28. kesäkuuta 1877 Porvoo) oli suomalainen teologian professori, piispa ja Schaumanin aatelissuvun jäsen. __NOTOC__ ==Henkilöhistoria== Schauman määrättiin 1837 hoitamaan Keisarillisen Aleksanterin-Yliopiston teologisen tiedekunnan seminaaripastorin tehtäviä. Hänet nimitettiin 1847 käytännöllisen teologian ensimmäiseksi professoriksi ja 1864 Porvoon piispaksi. Hänen merkittävimpiä aikaansaannoksiaan oli vuoden 1869 kirkkolain laatiminen. Laki oli aiempaan verrattuna hyvin edistyksellinen, ja siihen tuli muun muassa uskonnonvapauden periaate,Otavan Iso tietosanakirja, osa 7 p. 1150. Otava 1966. mutta uskonnottomuus ei ollut mahdollista, vaan kansalaisen oli välttämättä kuuluttava johonkin uskontokuntaan.Kirkkolain 6 § (AsK 30/1869). Schauman herätti valtapiirien paheksuntaa puheellaan, jonka hän piti Aleksanteri II:n kruunauksen johdosta yliopiston juhlassa. Hän vaati valtiopäivien kokoonkutsumista. Hän oli Tammikuun valiokunnan jäsen 1862 ja pappissäädyn edustaja valtiopäivillä 1863, 1867 ja 1872. Hänet kutsuttiin yliopiston rehtoriksi, mutta perustuslaillisten kannanottojen takia häntä ei nimitetty tehtävään. Hän oli vararehtori vuosina 1855–1865. Schaumanin ja tämän puolison Fredrika Kristina Gylichin, kaupunginarkkitehti Pehr Johan Gylichin tyttären, poikia olivat virka- ja valtiopäivämies Karl Frans Johan Schauman ja pormestari, valtiopäivämies August Michael Schauman.Biografia-sampo: Frans Ludvig Schauman Viitattu 3.8.2021. == Teoksia == * Puhe, jonka ensimmäisiä suomalaisia lähetyssaarnaajoita wihkiessä piti piispa F. L. Schauman. Kustantaja tuntematon, 1882. ==Lähteet== ==Kirjallisuutta== * * ==Aiheesta muualla== * Luokka:Keisarillisen Aleksanterin-Yliopiston professorit Luokka:Suomalaiset professorit Luokka:Porvoon piispat 1723–1923 Luokka:Tammikuun valiokunta Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1810 syntyneet Luokka:Vuonna 1877 kuolleet
Ossian Schauman

Julius Ossian Schauman (30. maaliskuuta 1862 Pietarsaari – 6. helmikuuta 1922 Helsinki) oli suomenruotsalainen lääkäri ja Florinin komitean puheenjohtajaFlorinin komitea 1911, Agricola-verkko sekä Folkhälsanin eli (eli 'Samfundet Folkhälsan i Svenska Finland'-järjestön) perustaja. Schaumanin vanhemmat olivat pietarsaarelainen apteekkari ja teollisuusmies Viktor Leonard Schauman ja Elisabet Wilhelmina Ekelund. Hän pääsi ylioppilaaksi Vaasan lyseosta 1879 ja valmistui Helsingin yliopistosta filosofian kandidaatiksi ja maisteriksi 1882, lääketieteen kandidaatiksi 1884, lääketieteen lisensiaatiksi 1888 ja lääketieteen tohtoriksi 1894. Hän toimi Helsingin Diakonissalaitoksen sairaalan sisätautiosaston ylilääkärinä 1893–1908, Helsingin yliopiston sisätautiopin ylimääräisenä professorina vuodesta 1908 ja propedeuttisen klinikan esimiehenä. Hän perusti Samfundet Folkhälsan i Svenska Finland -järjestön, jolle hän testamenttasi omaisuutensa. Schauman osoitti väitöskirjassaan pernisiöösin anemian yhteyden heisimatoon.Otavan Iso tietosanakirja, osa 7, p 1151. Otava 1966. Schauman oli aatelissäädyssä edustaja valtiopäivillä 1899. Ossian Schauman rakensi vuonna 1908 Dalby- nimisen huvilan Bodominjärven rannalle Espooseen. Huvilaan kuuluvan tasankopuutarhan rakentaminen aloitettiin vuonna 1914. Puutarhan suunnittelusta vastasivat puutarha-arkkitehdit O. W. Skogström, Paul Olsson ja Bengt Schalin. Jenny Elfving : Eräs koti-taidepuutarha, Suomen Kuvalehti, 26.11.1927, nro 48, s. 23, Kansalliskirjaston digitaaliset aineistot Schauman oli naimisissa vuodesta 1895 Betsy Maria Lerchen kanssa. Hänen veljiään olivat teollisuusmes Wilhelm Schauman ja vaasalainen kauppaneuvos Axel Mortimer Schauman (1855–1903). ==Lähteet== Luokka:Suomalaiset lääkärit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset professorit Luokka:Helsingin yliopiston professorit Luokka:Vuonna 1862 syntyneet Luokka:Vuonna 1922 kuolleet
Paavali Scheel

Paavali Scheel (, k. 1516) oli Turun tuomiorovasti. Hän opiskeli Greifswaldin yliopistossa ja Pariisin yliopistossa, josta valmistui maisteriksi 1490. Turussa hän oli kaniikki ja piispa Maunu Särkilahden sihteeri. Hänestä tuli arkkipresbyteeri 1497, arkkiteini noin 1502 ja tuomiorovasti 1513. Hän osallistui Novgorodissa käyneeseen rauhanneuvottelukuntaan.Otavan Iso tietosanakirja, Otava 1966, osa 7 p. 1152 Palatessaan piispa Maunu Särkilahden kanssa Venäjän rajalta piispanlinnaan Kuusistoon Scheel menetti vasemman käden peukalonsa räjähdysonnettomuudessa, kun piispa oli käskenyt häntä antamaan merkin saapumisesta. Koska kirkon kanonisen oikeuden mukaan pappi ei saanut toimia virassa ruumillisen vamman kanssa, Scheelin oli haettava tähän poikkeuslupaa Roomasta.Salonen 2002. Scheel oli todennäköisesti päävastuussa Turun piispa Hemmingin translaatiojuhlan järjestelyistä Turun tuomiokirkossa vuonna 1514.Klockars 2017, s. 155. Scheelin kirjekokoelma on Kansalliskirjastossa, ja se on Suomen ainoa keskiaikainen yksityiskirjeiden kokoelma. ==Lähteet== * * ===Viitteet=== Luokka:Suomalaiset papit Luokka:Keskiaikaisen Turun hiippakunnan tuomiorovastit Luokka:Syntymävuosi tuntematon Luokka:Vuonna 1516 kuolleet Luokka:Keskiajan henkilöt
Giuseppe Tornatore

Giuseppe Tornatore (s. 27. toukokuuta 1956 Bagheria, Sisilia, Italia) on italialainen elokuvaohjaaja ja -käsikirjoittaja. Hänen tunnetuimpia elokuviaan ovat Cinema Paradiso (1988) ja Malèna (2000). Tornatore on sisilialaista syntyperää. Hän kiinnostui nuorena näyttelemisestä ja teatterista ja järjesti 16-vuotiaana Luigi Pirandellon ja Eduardo De Filippon näytelmien esityksiä. Työuransa hän aloitti freelance-valokuvaajana, ja elokuvan pariin hän siirtyi palkitulla yhteistyödokumentilla Le minoranze etniche in Sicilia. Hänen esikoisohjauksensa oli Il Camorrista (1986). Ensimmäinen kansainvälinen menestys oli Cinema paradiso, joka voitti Oscarin parhaana vieraskielisenä elokuvana vuonna 1989, ja mainetta ovat saaneet myös elokuvat Legenda nimeltään 1900 (1998) ja Malèna (2000). ==Aiheesta muualla== * Luokka:Vuonna 1956 syntyneet Luokka:Italialaiset elokuvaohjaajat Luokka:BAFTA-palkinnon saajat Luokka:Elävät henkilöt Luokka:Seulonnan keskeiset artikkelit
Hjalmar Schildt

Carl Hjalmar Fabian Schildt (18. marraskuuta 1849 Heinola – 7. toukokuuta 1925 Helsinki) oli suomalainen liikemies, kauppaneuvos (1907) ja moninkertainen valtiopäivämies.Biografiasampo: Hjalmar Schildt Viitattu 8.4.2021. Hjalmar Schildt oli yhdessä Mauritz Hallbergin kanssa perustamansa Schildt & Hallbergin osakas vuodesta 1877 ja johtokunnan puheenjohtaja vuodesta 1917. Hän oli myös Tanskan pääkonsuli 1908–1918 ja aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906.Otavan Iso tietosanakirja, Otava 1966, osa 7 p. 1158 ==Katso myös== *Tikkurila (yritys) ==Lähteet== Luokka:Suomalaiset liikemiehet Luokka:Kauppaneuvokset Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1849 syntyneet Luokka:Vuonna 1925 kuolleet
Christofer Carl von Schlippenbach

Christofer Carl von Schlippenbach (myös: Christoffer t. Christopher) (1624 Kuurinmaa – 1660) oli ruotsalainen kreivi, soturi ja diplomaatti. Hän toimi diplomaatitehtävissä muun muassa Saksassa. Hän oli sotakollegion presidentti ja valtaneuvos. Kuningatar Kristiina lahjoitti hänelle 1654 Liuksialan kartanon, ja hän sai oikeuden käyttää arvoa Liuksialan vapaaherra.Otavan Iso tietosanakirja, Otava 1966, osa 7 p. 1170 ==Lähteet== Luokka:Ruotsalaiset sotilaat Luokka:Valtaneuvokset Luokka:Ruotsalaiset diplomaatit Luokka:Vuonna 1624 syntyneet Luokka:Vuonna 1660 kuolleet
Viinuri luistimilla

Viinuri luistimilla tai Charlie rullaluistimilla (The Rink) on Charles Chaplinin ohjaama ja käsikirjoittama vuoden 1916 yhdysvaltalainen lyhyt mykkäelokuva. Viinuri luistimilla -elokuvan innoittamana oli todennäköisesti Fred Karnon ”Skating”-sketsi, vaikkakin yhtäläisyydet ovat melko pinnallisia.Robinson, s. 215–217. Elokuva ei ollut täysin kehittynyt lyhytelokuva vaan lähinnä eräänlainen kohtaussarja, jossa tapahtumat sijoittuivat ravintolaan ja luisteluradalle. Viinuri luistimilla sai ensi- iltansa 4. joulukuuta 1916, ja se oli Chaplinin viimeinen elokuva vuonna 1916. Elokuvan arvosteluista nousi kohua, kun New York Tribunen Heywood Broun syytti Chaplinia yli-ihmismoraalista. Brounin ei ollut todennäköisesti kirjoittanut aivan tosissaan, mutta monet lukijat olettivat, että kirjoitus oli tehty tosissaan. Viinuri luistimilla oli kuitenkin aikansa suosituimpia Chaplin- elokuvia, ja se oli myös Chaplinin ensimmäinen elokuva, jota esitettiin myös Saksassa. Elokuvan Berliinin-ensi-ilta oli 2. syyskuuta 1921. == Lähteet == * === Viitteet === == Aiheesta muualla == * * * Luokka:Vuoden 1916 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Wolfgang Schmidt (kirkkohistorioitsija)

Wolfgang Amadeus August Arnold Ferdinand Schmidt (1904–1959) oli suomalainen kirkkohistorioitsija. Hän oli Åbo akademin vt. professori 1938–1943, professori vuodesta 1943 ja tiedekunnan dekaani 1954–1958.Otavan Iso tietosanakirja, Otava 1966, osa 7 p. 1174 Hänen isänsä oli Gustav Friedrich Schmidt. ==Lähteet== Luokka:Suomalaiset historioitsijat Luokka:Åbo Akademin professorit Luokka:Vuonna 1904 syntyneet Luokka:Vuonna 1959 kuolleet Luokka:Suomalaiset professorit
Lumilautailun maailmanmestaruuskilpailut 2013

Lumilautailun maailmanmestaruuskilpailut järjestettiin vuonna 2013 kymmenennen kerran. Kilpailut käytiin Stoneham Mountain Resortissa, Stoneham-et- Tewkesburyssa, Quebecissa, Kanadassa 17.–27. tammikuuta. Miehet kilpailivat kuudessa lajissa, ja naiset viidessä lajissa. Big airissa kilpailivat ainoastaan miehet. Suomalainen Roope Tonteri voitti sekä slopestylen että big airin maailmanmestaruuden. Markus Malin voitti pronssia half-pipessaMalin taituroi halfpipen MM-pronssille, YLE 20.1.2013 ja Janne Korpi tuli pronssille slopestylessäKorpi voitti pronssia Kanadan MM-kisoissa, Vihdin Uutiset 23.1.2013 . == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Half-pipe Iouri Podladtchikov 94,25 Taku Hiraoka 93,25 Markus Malin 86,75 Slopestyle Roope Tonteri 93,75 Mark McMorris 92,50 Janne Korpi 90,75 Big air Roope Tonteri 188,50 Niklas Mattsson 177,75 Seppe Smits 149,50 Paripujottelu Rok Marguč Rok Marguč Justin Reiter Justin Reiter Roland Fischnaller Roland Fischnaller Parisuurpujottelu Benjamin Karl Benjamin Karl Roland Fischnaller Roland Fischnaller Vic Wild Vic Wild Lumilautakrossi Alex Pullin Alex Pullin Markus Schairer Markus Schairer Stian Sivertzen Stian Sivertzen === Naiset === Laji Kultaa Kultaa Hopeaa Hopeaa Pronssia Pronssia Half-pipe Arielle Gold 79,00 Holly Crawford 77,25 Sophie Rodriguez 72,50 Slopestyle Spencer O’Brien 93,25 Sina Candrian 81,50 Torah Bright 77,50 Paripujottelu Jekaterina Tudegeševa Jekaterina Tudegeševa Patrizia Kummer Patrizia Kummer Amelie Kober Amelie Kober Parisuurpujottelu Isabella Laböck Isabella Laböck Julia Dujmovits Julia Dujmovits Amelie Kober Amelie Kober Lumilautakrossi Maëlle Ricker Maëlle Ricker Dominique Maltais Dominique Maltais Helene Olafsen Helene Olafsen == Mitalitaulukko == Isäntämaa 1 2 2 0 4 2 2 0 2 4 3 1 2 0 3 3 1 2 0 3 5 1 1 1 3 6 1 1 0 2 7 1 0 2 3 8 1 0 1 2 9 1 0 0 1 10 0 1 1 2 11 0 1 0 1 11 0 1 0 1 13 0 0 2 2 14 0 0 1 1 14 0 0 1 1 Yhteensä Yhteensä 11 11 11 33 == Lähteet == *FIS:n tietokanta === Viitteet === Luokka:Lumilautailun maailmanmestaruuskilpailut Luokka:Vuoden 2013 urheilu Luokka:Kanadan urheilu Luokka:Québecin urheilu
Sven Scholander

Sven Scholander (21. huhtikuuta 1860 Tukholma – 14. joulukuuta 1936 Djursholm) oli ruotsalainen säveltäjä ja laulaja, kuvanveistäjä ja liikemies. Hän avasi 1895 Hasselbladin valokuvaustarvikkeita myyvän liikkeen Tukholmaan.Fotopaw.seRuneberg.org. Scholander esiintyi myös Suomessa. Hän kirjoitti muistelmateoksen Visan, lutan och jag (1935).Otavan Iso tietosanakirja, Otava 1966, osa 7 p. Sven Scholanderin isä oli arkkitehti Fredrik Wilhelm Scholander.Nordisk familjebok (1916), s. 1152 Runeberg.org. Viitattu 10.10.2018. ==Lähteet== ==Aiheesta muualla== *Nordisk familjebok: Scholander, Sven *Svensk biografisk handlexikon Luokka:Ruotsalaiset laulajat Luokka:Ruotsalaiset säveltäjät Luokka:Ruotsalaiset kuvanveistäjät Luokka:Kauppiaat Luokka:Vuonna 1860 syntyneet Luokka:Vuonna 1936 kuolleet
Hilkka Inkala

Hilkka Inkala (30. toukokuuta 1924 OuluOulun taiteilijaseura -63 ry – 9. heinäkuuta 2012 Oulu) oli suomalainen kuvittaja, piirtäjä ja pankkivirkailija. Inkala on tehnyt tussipiirroksia, jotka kuvaavat oululaista rakennushistoriaa, purjelaivoja sekä koteja 1700–1900-lukujen taitteesta aina nykypäivän rakennussuojelukohteisiin.. Kuvia on julkaistu eri kirjoissa. ==Elämänvaiheita== Hilkka Inkala syntyi oululaisen lehtitoimittaja Kaarlo ja Johanna (o.s. Wiklund) Inkalan perheeseen, joka asui puutalossa Oulun Kakaravaarassa Kauppurienkadulla. Inkala vietti useita kesiä äitinsä ja siskonsa kanssa meren rannalla Kotkan Mussalossa Wäinö Jousen kesähuvilalla. Inkala valmistui ylioppilaaksi Oulun Suomalaisen Yhteiskoulun lukiosta vuonna 1942. Hän teki pääuransa Oulussa Suomen Pankin virkailijana 1942–1982. Inkala hakeutui Pentti Koiviston oppilaaksi vuosina 1955–1957 ja vuonna 1966 Oriveden kansanvalistusseuran järjestämälle Nándor Mikolan kurssille. Lisäksi Inkala osallistui Art Students League of New Yorkin kurssille. Hän toimi Oulun taiteilijaseuran rahastonhoitajana 1969–1973 ja Oulun aluenäyttelyn juryssa 1977. Oulun kaupungin kuvataidelautakunnassa hän oli vuosina 1981–1984 ja julkisivulautakunnassa vuosina 1985–1988. Inkala valittiin 1987 vuoden oululaiseksi ja hän sai Oulun Etta -arvonimen. Hän oli Oulu-seuran kunniajäsen. Inkalalle myönnettiin vuonna 2000 Suomen Kotiseutuliiton kotiseututyön ansiomitali. Inkala suunnitteli muun muassa vuonna 1990 Sara Wacklinin 200-vuotisjuhlavuoden postileiman. ==Kuvituksia== Inkala on kuvittanut useita Oulua ja paikallishistoriaa käsitteleviä kirjoja. * Oulun Kuva: Piirrokset Hilkka Inkala, teksti Jorma Huusko, 125 s, 1975. ISBN 951-9099-29-8 * Oulussa laulettua: Hilkka Inkala 1983 ISBN 951-9152-64-4 * Runoileva Merikapteeni: Atte Kalajoki ja Hilkka Inkala 1984 ISBN 951-9152-82-2 * Herskapia ja pieneläjiä vanhassa Oulussa 1886–1887 Maija-Liisa Bäckström, Ilse Juntikka, Terttu Pellikka. Akvarellit Hilkka Inkala 1986 ISBN 9517490577 * Hilkka Inkala: Oulun Etta 1987, 16 s. Oulun taidemuseo 1987 * Oulusta ollaan: Hilkka Inkala ja Jorma Huusko 1987 ISBN 951-749-076-3 * Vanha Oulu tänään = Oulu – a look into the past: Hilkka Inkala ja Kaarina Niskala, s. 23. Oulu: Pohjoinen, 1995. ISBN 9517492340 ==Lähteet== ==Aiheesta muualla== * Hilkka Inkalan kotisivut Luokka:Suomalaiset tietokirjailijat Luokka:Suomalaiset taidemaalarit Luokka:Suomalaiset kuvittajat Luokka:Vuonna 1924 syntyneet Luokka:Vuonna 2012 kuolleet
Forever Living Products

Forever Living Products on Aloe vera -pohjaisten terveys- ja ihonhoitotuotteiden suoramyyntiyritys, joka on perustettu Arizonassa Yhdysvalloissa vuonna 1978. Nykyään yrityksellä on jälleenmyyjiä yli 160 maassa ympäri maailmaa. Yrityksen pohjoismainen tytäryhtiö on Forever Living Products Scandinavia AB. == Tuotteet == Forever Living Productsin tuotteet jakautuvat kuuteen ryhmään: ravintolisät ja ravitsemus, liikunta ja painonhallinta, ihonhoito, hiustenhoito, eteeriset öljyt sekä kodinhoito. Tuotteita myyvät itsenäiset jälleenmyyjät. Tuotekehitys tapahtuu emoyhtiössä, joka sijaitsee Yhdysvalloissa, Arizonan Scottsdalessa. == Aiheesta muualla == *Forever Livingin suomalainen sivusto *Forever Livingin yhdysvaltalainen sivusto Luokka:Yhdysvaltalaiset yritykset Luokka:Suoramarkkinointiyhtiöt
Miroslav Lap

Miroslav Lap (s. 8. syyskuuta 1950 Ljubljana) on Jugoslaviaa edustanut entinen jääkiekkoilija. Hän pelasi maansa joukkueessa Innsbruckin olympialaisissa 1976, joissa Jugoslavia sijoittui kymmenenneksi. Lap teki turnauksessa yhden maalin ja sai yhden syöttöpisteen. == Lähteet == * Lapin profiili sports- reference.com -sivustolla Luokka:Jugoslavialaiset jääkiekkoilijat Luokka:Vuonna 1950 syntyneet Luokka:Elävät henkilöt
Roland Totheroh

Roland Totheroh (29. marraskuuta 1890 San Anselmo, Kalifornia – 18. kesäkuuta 1967 Hollywood, Kalifornia) oli yhdysvaltalainen elokuvaaja, joka tunnettiin yhteistyöstään Charles Chaplinin kanssa. Totheroh aloitti uransa kuvittajana sanfrancicolaisessa sanomalehdessä. Hän siirtyi 1910 Essanay Studiosille Jess Robbinsin kuvausavuastajaksi. Chaplinin Totheroh tapasi 1915, kun hän kuvasi Essanayllä Bronco Billy Andersonin elokuvaa. Ensimmäisissä Chaplin- elokuvissaan Totheroh toimi William C. Fosterin apulaisena, mutta sitten hänestä tuli Chaplinin pääelokuvaaja. == Lähteet == == Aiheesta muualla == * * Luokka:Yhdysvaltalaiset elokuvaajat
Jens Salvesen

Jens Johan Salvesen (8. syyskuuta 1883 Dybvåg - 21\. syyskuuta 1976 Oslo) oli norjalainen kilpapurjehtija ja olympiamitalisti. Hänen seuransa oli oslolainen KNS. Salvesen oli voittamassa hopeaa 8mR-luokasta Antwerpenin olympialaisissa 1920 ja purjehti maansa joukkueessa myös Amsterdamin kisoissa 1928, joissa Norja sijoittui jaetulle neljännelle tilalle. == Lähteet == * Salvesenin profiili sports-reference.com -sivustolla Luokka:Norjalaiset kilpapurjehtijat Luokka:Norjalaiset olympiamitalistit Luokka:Vuonna 1883 syntyneet Luokka:Vuonna 1976 kuolleet
Luizão (jalkapalloilija, 1981)

Luizão eli virallisesti Luiz Fernando Gonçalves da Silva (s. 23. heinäkuuta 1981, Brasilia) on brasilialainen jalkapalloilija. Pelipaikaltaan hän on keskuspuolustaja tai hyökkääjä. Luizão pelasi vuosina 2000-2010 useissa kotimaansa Serie A:sta ja B:sta lähes 300 ottelun verran. Sen jälkeen elokuusta 2010 alkaen Luizão on pelannut Ykkösen oululaisessa OPS:ssä.http://www.ops.fi/joukkue/602/531 - OPS: Luizão OPS:n sivulla.http://www.oululehti.fi/etusivu/brasilialainen_luizao_opsjphen_4780840.html - Oulu-Lehti: Brasilialainen Luizao OPS-jp:hen, 3.8.2010 Kauden 2011 päätteeksi tehtyään 23:ssa Ykkösen ottelussa 11 maalia, OPS teki Luizãon kanssa vuoden jatkosopimuksen. http://kymppipaikka.fi/2011/10/27/ops- sopimukseen-maalipyssynsa-kanssa-%e2%80%93-keskikentan-maestro-jattaa-seuran/ - kymppipaikka.fi: OPS sopimukseen maalipyssynsä kanssa – keskikentän maestro jättää seuran, 27.10.2011 ==Lähteet== ==Aiheesta muualla== *Luizão zerozero.pt - tietokannassa *Luizão SoccerPunter - tietokannassa Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Zbigniew Juszczak (maahockeypelaaja, s. 1946)

Zbigniew Juszczak (s. 8. syyskuuta 1946 Poznań) on puolalainen entinen maahockeypelaaja. Hän pelasi seuratasolla Grunwald Poznańissa. Juszczak pelasi EM-kisoissa vuosina 1970 ja 1974, ja vuonna 1975 hän osallistui MM- kilpailuihin. Juszczak oli mukana maansa joukkueessa myös vuoden 1972 olympialaisissa, joissa Puola sijoittui yhdenneksitoista. == Lähteet == Luokka:Puolalaiset maahockeypelaajat Luokka:Vuonna 1946 syntyneet Luokka:Elävät henkilöt
Ihmisoikeudet nyt!

Ihmisoikeudet nyt! () oli kuusi viikkoa kestänyt maailmanlaajuinen hyväntekeväisyyskiertue ihmisoikeusjärjestö Amnesty Internationalin hyväksi. Kiertue järjestettiin 2. syyskuuta - 15. lokakuuta 1988 tehden 20 esiintymistä Pohjois- ja Etelä-Amerikassa, Afrikassa, Aasiassa ja Euroopassa. Kiertueeseen osallistuivat Bruce Springsteen, Sting, Peter Gabriel, Tracy Chapman ja Youssou N'Dour, joiden lisäksi jokaisessa esiintymisessä oli mukana useita paikallisia tähtiä.http://www.humanrightsconcerts.com/ Ennen jokaista esiintymistä artistit sekä Amnestyn edustajat pitivät kaupungissa tiedotustilaisuuden, jossa he kertoivat ihmisoikeuksista ja jakoivat ihmisoikeuksien yleismaailmallisen julistuksen kopioita. Kiertueen tarkoituksena oli nimenomaan levittää tietoutta ihmisoikeuksista, eikä kerätä rahaa Amnestylle. Tapahtumaa sponsoroi urheiluvälinevalmistaja Reebokin alainen Reebok Foundation. == Esiintymispaikat == Pvm Kaupunki Maa Paikka Eurooppa 2\. syyskuuta 1988 Lontoo Iso-Britannia Wembley Stadium 4\. syyskuuta 1988 Pariisi Ranska Palais Omnisports de Paris-Bercy 5\. syyskuuta 1988 6\. syyskuuta 1988 Budapest Unkari Népstadion 8\. syyskuuta 1988 Torino Italia Stadio Comunale 10\. syyskuuta 1988 Barcelona Espanja Camp Nou Pohjois- Amerikka 13\. syyskuuta 1988 San José Costa Rica Estadio Nacional 15\. syyskuuta 1988 Toronto Kanada Maple Leaf Gardens 17\. syyskuuta 1988 Montreal Olympic Stadium 19\. syyskuuta 1988 Philadelphia Yhdysvallat JFK Stadium 21\. syyskuuta 1988 Los Angeles Los Angeles Memorial Coliseum 23\. syyskuuta 1988 Oakland Oakland Coliseum Aasia 27\. syyskuuta 1988 Tokio Japani Tokyo Dome 30\. syyskuuta 1988 New Delhi Intia Jawaharlal Nehru Stadium Eurooppa 3\. lokakuuta 1988 Ateena Kreikka Olympic Stadium Afrikka 7\. lokakuuta 1988 Harare Zimbabwe National Sports Stadium 9\. lokakuuta 1988 Abidjan Norsunluurannikko Stade Houphuet-Boigny Etelä-Amerikka 12\. lokakuuta 1988 São Paulo Brasilia Parque Antártica 14\. lokakuuta 1988 Mendoza Argentiina Estadio Mundialista Mendoza 15\. lokakuuta 1988 Buenos Aires River Plate Stadium == Lähteet == Luokka:Amnesty International Luokka:Vuoden 1988 konserttikiertueet
Zbigniew Juszczak (maahockeypelaaja, s. 1975)

Zbigniew Juszczak (s. 24. lokakuuta 1975 Żnin) on puolalainen entinen maahockeypelaaja. Hän edusti seuratasolla KS Pocztowiek TP SA:ta. Juszczak osallistui EM-kisoihin 1995 ja 1999, jonka lisäksi hän pelasi MM-kilpailuissa vuosina 1998 ja 2002. Hän oli mukana myös Sydneyn olympialaisissa 2000, joissa Puola oli kahdestoista eli viimeinen. == Lähteet == Luokka:Puolalaiset maahockeypelaajat Luokka:Vuonna 1975 syntyneet Luokka:Elävät henkilöt
Eispiraten Crimmitschau

Eispiraten Crimmitschau on saksalainen jääkiekkojoukkue Crimmitschaun kaupungista. Joukkue on perustettu 2007 ja se pelaa Saksan toiseksi korkeimmalla sarjatasolla DEL2:ssa. Joukkue liittyi liigaan suoraan perustamisensa jälkeen ja on pitänyt paikkansa siellä. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 20 Christian Schneider L 2025 Altötting, Saksa 90 Oleg Šilin L 2025 Omsk, Venäjän SFNT, Neuvostoliitto Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Felix Thomas L 2025 Berliini, Saksa 12 Alexander Schmidt R 2025 Köln, Saksa 15 Ole Olleff L 2025 Berliini, Saksa 21 Mirko Sacher R 2025 Freiburg, Saksa 55 Gregory Kreutzer L 2025 Northville, Michigan, Yhdysvallat 75 Denis Ševirin L 2025 Pietari, Venäjä 79 Mario Scalzo (C) L 2025 St-Hubert, Québec, Kanada Jerkko Rämö L Pirkkala, Suomi Alexander Vladelchtchikov R 2025 Köln, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 7 Tobias Lindberg (A) L KH 2025 Tukholma, Ruotsi 8 Dominik Walsh (A) R OLH / P 2025 Guildford, Englanti 11 Till Michel L H 2025 Lich, Saksa 17 Ladislav Zikmund L LH 2025 Sokolov, Tšekki 19 Lucas Böttcher L H 2025 Berliini, Saksa 24 Roman Zap L H 2025 Straubing, Saksa 26 Lukas Wagner L H 2025 Wörth a.d.Donau, Saksa 27 Thomas Reichel L KH 2025 Nürnberg, Saksa 41 Colin Smith R KH / OLH 2025 Edmonton, Alberta, Kanada 71 Scott Feser L VLH 2025 Red Deer, Alberta, Kanada 74 Vinny Saponari R OLH 2025 Powder Springs, Georgia, Yhdysvallat 97 Hayden Verbeek L KH / VLH 2024 Kingston, Ontario, Kanada Tim Lutz L H 2025 Richterswil, Sveitsi Corey Mackin L KH 2025 Philadelphia, Pennsylvania, Yhdysvallat Rihards Marenis L H 2025 Riika, Latvia ===Joukkueenjohto=== * Päävalmentaja: Jussi Tuores * Apuvalmentaja: Esbjörn Hofverberg * Huoltopäällikkö: Marco Schwabe * Toimitusjohtaja: Ronny Bauer * Joukkueenjohtaja: Norman Markert Lähde: EliteProspectshttps://www.eliteprospects.com/team/659/eispiraten-crimmitschau Viitattu 9.10.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Saksin urheilu Luokka:Vuonna 2007 perustetut urheiluseurat
Lentomäen maailmanmestaruuskilpailut 2012

Lentomäen maailmanmestaruuskilpailut 2012 järjestettiin Vikersundissa, Norjassa, 23. – 26. helmikuuta 2012. Henkilökohtaisessa kilpailussa kultaa voitti Robert Kranjec 408,7 pisteellä. Toiseksi sijoittui Rune Velta ja kolmanneksi Martin Koch. Joukkuekilpailun mestaruuden voitti Itävalta, toiseksi sijoittui Saksa ja kolmanneksi Slovenia. == Henkilökohtainen kilpailu == Mitali Kilpailija Pisteet Kultaa Robert Kranjec (Slovenia) 408,7 Hopeaa Rune Velta (Norja) 405,7 Pronssia Martin Koch (Itävalta) 386,2 == Joukkuekilpailu == Mitali Joukkue Pisteet Kultaa Itävalta Thomas Morgenstern Andreas Kofler Gregor Schlierenzauer Martin Koch 1648,4 Hopeaa Saksa Andreas Wank Richard Freitag Maximilian Mechler Severin Freund 1625,2 Pronssia Slovenia Jernej Damjan Jurij Tepeš Jure Šinkovec Robert Kranjec 1582,4 == Mitalitaulukko == 1 1 0 1 2 1 1 0 1 2 3 0 1 0 1 3 0 1 0 1 Yhteensä Yhteensä 2 2 2 6 == Lähteet == Luokka:Lentomäen maailmanmestaruuskilpailut Luokka:Vuoden 2012 urheilu Luokka:Norjan urheilutapahtumat Luokka:Norjan mäkihyppy Luokka:Modum
Reetta Kallio

Reetta Kallio (s. 24. joulukuuta 1989 Ylivieska) on suomalainen korkeushyppääjä. Hän edustaa Espoon Tapiot -seuraa. Häntä valmentaa Reijo Jokela. Kallio saavutti pronssia sisäratojen SM-kilpailuissa kaksi hopeaa 2007, 2008 ja yhden pronssin 2009. Kalevan kisoissa Turussa 2011 hän oli neljäs ennätystuloksellaan 178 cm. Hallissa hän on hypännyt 179 cm. Hänellä on nuorten maaotteluedustus. == Lähteet == * Luokka:Suomalaiset korkeushyppääjät Luokka:Vuonna 1989 syntyneet Luokka:Elävät henkilöt
Hollywood Zen

Hollywood Zen on Guns N' Roses- ja Velvet Revolver-yhtyeistä tunnetun yhdysvaltalaisen rumpali Matt Sorumin soolouran ensimmäinen studioalbumi. Sorumin useat muusikkoystävät, joista mainittavimpia ovat Guns N' Rosesissa ja Velvet Revolverissa Sorumin kanssa vaikuttaneet Saul "Slash" Hudson sekä Duff McKagan, vierailevat albumilla. == Kappalelista == # # # # # # # # # # # == Muusikot == *Matt Sorum – rummut, laulu *Chuck Wright – bassokitara, taustalaulu *Lanny Cordola – soolo- ja rytmikitara, taustalaulu *Saul "Slash" Hudson – soolo- ja rytmikitara kappaleessa "The Blame Game" *Duff McKagan – bassokitara == Lähteet == Luokka:Vuoden 2004 esikoisalbumit Luokka:Matt Sorumin albumit
Philipp Wollscheid

Philipp Wollscheid (s. 6. maaliskuuta 1989 Wadern, Saarlandin osavaltio, Länsi-Saksa) on saksalainen jalkapalloilija, joka edustaa Bundesliigassa pelaavaa VfL Wolfsburgia. Wollscheid on pelipaikaltaan yleensä keskuspuolustaja.http://www.kicker.de/news/fussball/bundesliga/vereine/2011-12/45749/vereinsspieler_philipp- wollscheid.html == Lähteet == Luokka:Saksalaiset jalkapalloilijat Luokka:Vuonna 1989 syntyneet Luokka:Elävät henkilöt
Kapustahaikarat

Kapustahaikarat (Platalea) on iibisten heimoon kuuluva pelikaanilintusuku. Kapustahaikaroita on BirdLife Suomen luokittelussa kuusi lajia. == Kapustahaikaroihin kuuluvia lajeja == * Afrikankapustahaikara (Platalea alba) * Australiankapustahaikara (Platalea regia) * Kapustahaikara (Platalea leucorodia) * Keltakapustahaikara (Platalea flavipes) * Pikkukapustahaikara (Platalea minor) * Ruusukapustahaikara (Platalea ajaja) == Lähteet == * *ITIS: Platalea Luokka:Iibikset Luokka:Seulonnan keskeiset artikkelit
Kaunoiibikset

Kaunoiibikset (Eudocimus) on iibiksien heimoon kuuluva pelikaanilintusuku. Kaunoiibiksiä on BirdLife Suomen luokittelussa kaksi lajia. == Kaunoiibiksiin kuuluvia lajeja == * Rubiini-iibis (Eudocimus ruber) * Valkoiibis (Eudocimus albus) == Lähteet == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Eudocimus Luokka:Iibikset
Wolf Parade

Wolf Parade on indie rock-yhtye, joka perustettiin vuonna 2003 Montrealissa, Quebecissä, Kanadassa. == Jäsenet == * Spencer Krug - laulu, koskettimet * Dan Boeckner - laulu, kitara * Arlen Thompson - rummut * Dante DeCaro - kitara, basso, lyömäsoittimet, koskettimet ==Diskografia== ===Albumit=== *Apologies to the Queen Mary (2005) Sub Pop No. 158 (US) *At Mount Zoomer (2008) Sub Pop No. 45 (US) *Expo 86 (2010) Sub Pop No. 48 (US) *Cry Cry Cry (2017) *Thin Mind (2020) ===EP't=== *Wolf Parade (2003) omajulkaisu *Wolf Parade (2004) omajulkaisu *Wolf Parade (2005) Sub Pop *Wolf Parade (2016) omajulkaisu ===Singlet=== * "Modern World" (2006, Sub Pop) * "Shine A Light" (2006, Sub Pop) * "I'll Believe in Anything" (2006, Sub Pop) * "Call it A Ritual" (2008, Sub Pop) * "Language City" (2008, Sub Pop) * "Semi-Precious Stone" / "Agents Of Love" (2010, Sub Pop) Luokka:Kanadalaiset rockyhtyeet Luokka:2000-vuosikymmenen yhtyeet ja sooloartistit
Eteläamerikaniibikset

Eteläamerikaniibikset (Theristicus) on iibiksien heimoon kuuluva pelikaanilintusuku. Eteläamerikaniibiksiä on BirdLife Suomen luokittelussa kolme lajia. == Eteläamerikaniibiksiin kuuluvia lajeja == * Eteläamerikaniibis (Theristicus caudatus) * Andieniibis (Theristicus melanopis) * Harmaaiibis (Theristicus caerulescens) == Lähteet == * *ITIS: Theristicus Luokka:Iibikset
Sukakampelat

Sukakampelat (Paralichthyidae) on kampelakaloihin kuuluva heimo. Heimon lajeja tavataan kaikista valtameristä. ==Lajit ja anatomia== Varhaisimmat sukakampeloiden heimoon kuuluvien lajien fossiilit on ajoitettu mioseenikaudelle. Heimoon kuuluu 16 sukua ja lähteestä riippuen 86-105 lajia. Heimon monofyleettisyys on osittain kyseenalainen. Kooltaan heimon kalat ovat 14-150 cm pitkiä. Ruumiinmuodoltaan ne ovat soikeita ja litteitä kaloja. Silmät sijaitsevat suurimmalla osalla lajeista vasemmalla kyljellä. Selkä- ja peräevät ovat pikät mutta eivät yhtyneet pyrstöevän kanssa. Selkäevän etuosassa on sukasia. Suu on kookas ja hampaat terävät, kartiomaiset ja suurikokoiset. Väriltään sukakampelat ovat tyypillisesti ruskeita tai harmaita. Evissä ja ruumiissa voi olla tummempia pilkkuja, laikkuja tai silmämäisiä täpliä. Silmätön kylki on väriltään useimmiten vaalea. ==Levinneisyys ja elintavat== Sukakampelalajeja tavataan Atlantista, Intian valtamerestä ja Tyynestämerestä lämpimistä ja lauhkeista vesistä. Ne elävät lähellä pohjaa ja usein myös kaivautuneina hiekkaan tai mutaan ja kykenevät myös vaihtamaan väritystään pohjan mukaiseksi. Niitä tavataan aina matalista vesistä yli 200 metrin syvyyteen. Heimon lajien ravintoa ovat pienemmät kalat ja muut eläimet. Varsinkin suurimmat heimon lajeista ovat taloudellisesti merkittäviä ruokakaloja ja niitä myydään tuoreina tai pakastettuina. ==Lähteet== Luokka:Kampelakalat